ועדת הפנים והגנת הסביבה, כנסת 23, פרוטוקול מספר 37, 2020-07-22 08:43

מיכל (מיקי) חיימוביץ': אנחנו פותחים את ישיבת ועדת הפנים והגנת הסביבה.

מיכל (מיקי) חיימוביץ': אנחנו דנים הבוקר בהצעת חוק צער בעלי חיים (הגנה על בעלי חיים) (תיקון מס' 11) (החלפת ועדת הכנסת המוסמכת לעניין החוק), התש"ף

מיכל (מיקי) חיימוביץ': –2020, הכנה לקריאה שנייה ושלישית.

מיכל (מיקי) חיימוביץ': לירון, היועצת המשפטית שלנו, את יכולה בבקשה להקריא את החוק?

לירון אדלר: הצעת חוק צער בעלי חיים (הגנה על בעלי חיים) (תיקון מס' 11) (החלפת ועדת הכנסת המוסמכת לעניין החוק), התש"ף

לירון אדלר: –2020

לירון אדלר: בחוק צער בעלי חיים (הגנה על בעלי חיים) תשנ"ד-1994, בכל מקום, במקום "והחינוך, התרבות והספורט" יבוא "הפנים והגנת הסביבה".

מיכל (מיקי) חיימוביץ': תודה אנחנו נעשה סבב קצר של אנשים שביקשו להתייחס.

מיכל (מיקי) חיימוביץ': חברת הכנסת סונדוס סלאח נמצאת אתנו ב-זום?

מיכל (מיקי) חיימוביץ': לא.

מיכל (מיקי) חיימוביץ': אני ביקשתי שהחוק הזה ייעשה בהוראת שעה.

מיכל (מיקי) חיימוביץ': את רוצה להתייחס לזה?

לירון אדלר: כן.

לירון אדלר: יושבת ראש הוועדה ביקשה שהחוק יהיה כהוראת שעה, בעצם לזמן תקופת כהונתה של הכנסת ה-23.

לירון אדלר: אנחנו כייעוץ משפטי רוצים להעיר שלדעתנו זה פחות נכון לעשות את זה בהוראת שעה.

לירון אדלר: בדרך כלל כעושים חוקים בהוראת שעה, זה לא דבר כל כך רגיל.

לירון אדלר: עושים את זה כשיש איזשהו צורך בחקיקה זמנית או בחקיקה שרוצים לבחון.

לירון אדלר: עושים מכל מיני סיבות אבל אנחנו כן חושבים שהטעמים הענייניים בגללם אנחנו מתקנים את החוק ומעבירים את החוק מוועדת חינוך לוועדת הפנים והגנת הסביבה הם טעמים שעומדים בצורה עניינית גם לכנסות הבאות.

לירון אדלר: בכנסת נהוג שלוועדות הכנסת יש נושאים שהם נושאים קבועים לפי העניין בו עוסקת הוועדה והדברים לא משתנים מכנסת לכנסת כדי לשמור גם על רציפות וגם על כך שכל חוק הולך בצורה עניינית לוועדה שמטפלת בנושאים שקשורים בו וזה לא תלוי בכל מיני שיקולים אחרים.

לירון אדלר: לכן לדעתנו לא כל כך נכון לעשות את החוק כהוראת שעה.

מיכל (מיקי) חיימוביץ': אני מבינה.

מיכל (מיקי) חיימוביץ': את יודעת שאני מאוד מכבדת את הייעוץ המשפטי ואני גם מאוד מבינה את הסיבות שאתם מייחסים כאן אבל אני חושבת שיש כאן משהו חדשני ויש כאן משהו שהוא סוג של אולי ניסוי.

מיכל (מיקי) חיימוביץ': אני חושבת שכאשר זה קשור לגורלם של כל כך הרבה מיליונים של בעלי חיים, מן הסתם יש לנקוט בזהירות הזאת ולבדוק האם אכן זה המקום הנכון לעשות את הדיונים בחוק צער בעלי חיים.

מיכל (מיקי) חיימוביץ': אנחנו נתייחס לכנסת

מיכל (מיקי) חיימוביץ': ה-23 כאל איזשהו מבחן בנושא הזה ונראה בהמשך האם החוק הזה צריך להיות כאן או במקום אר.

לירון אדלר: אני אציין שככל שבאמת יוחלט כאן לתקן את זה כהוראת שעה, אנחנו נוסיף לכותרת החוק – חוק צער בעלי חיים (הגנה על בעלי חיים) (תיקון מס' 11) (הוראת שעה), התש"ף

לירון אדלר: -2020 ואנחנו בעצם נוסיף לפני סעיף 1 שהקראתי ש"בתקופת כהונתה של הכנסת ה-23 יקראו את חוק צער בעלי חיים כך" שבכל מקום בחוק שכתוב ועדת החינוך והתרבות יבוא ועדת החינוך, התרבות והספורט.

לירון אדלר: כך יהיה מובן שבעצם התיקון הוא תקף לזמן כהונתה של הכנסת ה-23.

לירון אדלר: זה אומר שככל שירצו להמשיך את הוראת השעה אחר כך, יצטרכו להביא שוב הצעת חוק כדי להמשיך את המצב הזה, כדי שזה לא יחזור לוועדת החינוך.

מיכל (מיקי) חיימוביץ': נעשה סבב קצר של התייחסויות.

מיכל (מיקי) חיימוביץ': אין לנו הרבה זמן.

מיכל (מיקי) חיימוביץ': טל גלבוע, יועצת ראש הממשלה.

טל גלבוע: אנחנו כמובן מברכים על נכונות הוועדה להרחיב את העיסוק של הכנסת בהגנה על בעלי חיים.

טל גלבוע: חד משמעית תומכים.

מיכל (מיקי) חיימוביץ': תודה רבה.

מיכל (מיקי) חיימוביץ': עורך דין שגיב לוי מצטרף אלינו ב-זום.

שגיב לוי: בוקר טוב.

שגיב לוי: אני רוצה לברך את הוועדה ואת חברת הכנסת מיקי.

שגיב לוי: אני חושב שזה מהלך חשוב ואני מאוד מברך עליו.

שגיב לוי: לעבודה.

מיכל (מיקי) חיימוביץ': תודה רבה.

מיכל (מיקי) חיימוביץ': יש עוד מישהו שרוצה להתייחס?

מיכל (מיקי) חיימוביץ': אהוד פלג מלשכת עורכי הדין.

אהוד פלג: בוקר טוב.

אהוד פלג: אני מצטרף לברכות ומאחל הרבה הצלחה לוועדה.

אהוד פלג: אנחנו כמובן בוועדת זכויות בעלי חיים בלשכת עורכי הדין נשמח לסייע לוועדה בקידום ההגנה על בעלי חיים ויש הרבה מה לעשות.

אהוד פלג: אני רוצה לציין לעניין הנושא הנדון שאנחנו חושבים שהנושא של הגנת הסביבה ראוי לוועדה בפני עצמה בכנסת.

אהוד פלג: הנושא מספיק חשוב.

אהוד פלג: הנושא צבר תאוצה בעולם בשנים האחרונות ואנחנו יודעים שיש בו המון מה לעשות.

אהוד פלג: אני מבקש מכבוד היושבת ראש לחשוב על הרעיון להציע לוועדת הכנסת לכונן ועדת הגנת סביבה בפני עצמה כוועדה רשמית וקבועה של הכנסת.

אהוד פלג: לעצם ההצעה.

אהוד פלג: אנחנו תומכים בהצעת החוק.

אהוד פלג: אנחנו מצטרפים להצעה להוסיף את זה כהוראת שעה.

אהוד פלג: אנחנו רוצים לקוות שזאת האכסניה הנכונה אבל היות וזה דבר חדש, מן הזהירות לחוקק את זה כהוראת שעה ולשוב ולבחון את זה בתום הקדנציה של הכנסת הנוכחית.

אהוד פלג: תודה רבה.

מיכל (מיקי) חיימוביץ': תודה רבה גם לך.

מיכל (מיקי) חיימוביץ': דוקטור אבי צרפתי, בוקר טוב.

אבי צרפתי: בוקר טוב לכל המשתתפים, לחברת הכנסת מיקי חיימוביץ'.

אבי צרפתי: נאחל בהצלחה.

אבי צרפתי: באמת הרבה עבודה קיימת בתחום.

אבי צרפתי: הרופאים הווטרינריים הרשותיים מונים כ-270 רופאים.

אבי צרפתי: למעשה הם יהיו – חלקם כבר היום – הזרוע האוכפת והמבצעת בשטח של משרד החקלאות בכל הקשור לנושא של החוק.

אבי צרפתי: כבר כיום יש למעלה מ-50 רופאים שעברו את ההכשרות וחלקם כבר הוסמכו במסגרת החוק לאכיפה.

אבי צרפתי: בוודאי המוקדים העירוניים מהווים את המרכז של מרבית הפניות של התושבים בכל ההקשר של ההגנה על זכויות בעלי החיים.

אבי צרפתי: אני חושב שהוועדה הזו היא האכסניה הנכונה מאחר והיא אמורה לטפל בכל מה שקשור לכוח האוכף.

אבי צרפתי: אני מתאר לעצמי שאנשי משרד החקלאות, יש להם הרבה מה להוסיף כי בשנתיים האחרונות נעשתה עבודה מאוד אינטנסיבית בתהליכים האלה ואני מקווה שהם יבשילו בעת הקרובה.

אבי צרפתי: תודה רבה ובהצלחה לכולם.

מיכל (מיקי) חיימוביץ': תודה רבה.

מיכל (מיקי) חיימוביץ': כולנו מקווים כך ואנחנו מחכים לשיתוף הפעולה ולהגעה שלכם לדיונים כאן בוועדה בכל מה שקשור לבעלי חיים.

מיכל (מיקי) חיימוביץ': אין לנו הרבה זמן, יש לנו מיד עוד דיון לאחר הדיון הזה.

מיכל (מיקי) חיימוביץ': לירון, בבקשה, אנא תקראי.

לירון אדלר: חוק צער בעלי חיים (הגנה על בעלי חיים) (תיקון מס' 11) (הוראת שעה), התש"ף

לירון אדלר: -2020 בתקופת כהונתה של הכנסת ה-23 יקראו את חוק צער בעלי חיים (הגנה על בעלי חיים) כך שבכל מקום במקום "החינוך והתרבות והחינוך, התרבות והספורט" יבוא "הפנים והגנת הסביבה".

מיכל (מיקי) חיימוביץ': מי בעד אישור הצעת החוק?

מיכל (מיקי) חיימוביץ': :

מיכל (מיקי) חיימוביץ': אושר

מיכל (מיקי) חיימוביץ': החוק אושר פה אחד והוא מוכן לקריאה שנייה ושלישית.

מיכל (מיקי) חיימוביץ': תודה רבה.